### 14.    Orientering om [adresse]

**Åbent**

Sagsnr.: 326-2018-9453        J.nr.: 09.02.00           Dokumentnr.:
326-2019-83314

**Sagstype**

Orientering.

**Resume og sagens baggrund**

[adresse] har hen over sommeren 2018 været
ramt af nogle driftsmæssige problemer, der flere gange har medført lugtgener
for de omkringboende. Kalundborg Kommune har været i dialog med både virksomhed
og beboere i området vedrørende lugtgener.

**Indstillinger**

Chefen for Plan, Byg og Miljø indstiller, at udvalget tager
orienteringen til efterretning.

**Behandling**

Teknik- og Miljøudvalget.

**Sagsfremstilling**

[adresse] fik miljøgodkendelse den 2. februar
2018, og blev officielt idriftsat den 18. juni 2018. Siden sidst på sommeren
har biogasanlægget periodevis lugtet. Opstart og indkøring af et biogasanlæg
varer normalt omkring et halvt år, og i den periode kan det ikke undgås at der
vil kunne forekomme lugtgener. [adresse] har haft problemer med
at få indkørt anlægget.

Et biogasanlæg må ikke give anledning til lugtgener der er
væsentlige efter tilsynsmyndighedens vurdering. Når miljømyndigheden skal
vurdere om lugt fra et anlæg giver anledning til væsentlige lugtgener, indgår 3
forhold: Dels hvor kraftigt det lugter, dels hvor længe det lugter ad gangen,
og dels hvor tit det lugter.

På baggrund af mange henvendelser fra nogle af de
omkringboende, har administrationen været på flere rekognosceringer i området.
Fra den 23. oktober og frem til den 26. marts er der gennemført 28
rekognosceringer i området samt et ordinært miljøtilsyn på biogasanlægget, uden
at det har været muligt at konstatere lugt fra biogasanlægget. Flere gange har
administrationen modtaget henvendelse om lugtgener, hvorefter administrationen
med det samme er kørt til ud til klager for at observere. Ved ingen af disse
lejligheder kunne der konstateres lugt. Det indikerer, at lugthændelserne i
disse tilfælde må have været kortvarige.

Den 18. januar indskærpede Kalundborg Kommune at
biogasanlægget ikke må give anledning til lugtgener der er væsentlige efter
tilsynsmyndighedens vurdering.

Administrationen har ikke siden begyndelsen af oktober
kunnet konstatere lugtgener der vurderes at være væsentlige, men ifølge
Kalundborg Bioenergi A/S har der, hen over julen og i forbindelse med
reparationer og ombygninger, været perioder i de forgangne måneder, hvor
anlægget har lugtet. Det er administrationens vurdering af hændelserne generelt
er af kort varighed og at hændelserne er blevet færre. Hvor kraftig lugten har
været siden oktober ved administrationen ikke.

**Økonomiske konsekvenser**

Der er ingen økonomiske konsekvenser.